Nr.1045/22.01.2024       

REFERAT DE APROBARE 



	Subsemnatul Bucuroiu Constantin, primar al oraşului Boldeşti-Scăeni, vă supun spre analiză şi aprobare ,,Proiectului de hotărâre privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni”.
În baza prevederilor OUG nr. 57/2019 privind Codul Administrativ, cu modificările şi completările ulterioare, vă prezint următoarele :
Potrivit  art. I alin. (2) din O.U.G. nr. 115/2023 privind unele măsuri fiscal - bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările şi completările ulterioare,  începând cu data de 1 ianuarie 2024, indemnizaţiile lunare pentru funcţiile de demnitate publică locală şi funcţiile asimilate acestora, prevăzute în anexa nr. IX litera C la Legea-cadru nr. 153/2017, cu modificările şi completările ulterioare, se majorează cu 5% faţă de nivelul acordat pentru luna decembrie 2023.
Legea nr. 153/2017 prevede că salariile angajaţilor din administraţia publică locală se stabilesc prin hotărârea Consiliului Local, cu consultarea organizaţiei reprezentative a salariaţilor între salariul minim pe economie şi indemnizaţia viceprimarului, indemnizaţie care se determină prin înmulţirea coeficienţilor din anexa nr. 9 la lege cu salariul de bază minim brut pe ţară garantat în plată.
Ţinând seama de faptul că ultima stabilire a salariilor a fost începând cu data de 01.02.2023 aprobată prin HCL nr. 31/27.02.2023 şi modificată prin HCL nr. 72/ 25.04.2023 propun majorarea salariilor cu 5 % pentru a acoperi o parte din rata inflaţiei.
Având în vedere adresa din partea Sindicatului Liber Primăria Boldeşti-Scăeni nr. 6/19.12.2023.
Faţă de cele mai sus prezentate propun:
· stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni conform anexelor nr. 1 şi 2.
· [bookmark: _GoBack]încetarea valabilităţii HCL nr. 31/27.02.2023 și a HCL nr. 72/ 25.04.2023.
În speranţa aprobării vă mulţumesc anticipat. 

P R I M A R,

